זה מחזה שנקרא "למכור עד לתאריך..."
זה המחזה הראשון שלי מאז "גשר ומנהרה", שהעליתי ברודווי,
והמחזה הזה, אני-- תודה לכם--
הבאתי מובאה ממנו במיוחד בשבילכם, אז בואו נתחיל.
ובכן, תלמידים, בואו נהיה בטוחים לחלוטין
שכיבינו את כל המכשירים האלקטרוניים לפני שאנחנו מתחילים.
אז, תלמידים, אני מקווה שזיהיתם את מה שאמרתי עכשיו בתור ה--?
יפה מאוד, הודעת הטלפונים הסלולריים.
נכון? זה היה ידוע גם בתור טלפון נייד.
אם אתם זוכרים, לאנשים באותו עידן
היו מכשירים אלקטרוניים חיצוניים, כן,
משהו כמו זה,
והם כולם נשאו אותם איתם לכל מקום,
ואחד מהפחדים הגדולים שלהם הייתה הבעתה הטהורה
מכך שאחד מהם יצלצל ברגע הלא מתאים.
כן? זו קצת טריוויה מהעידן ההוא בשבילכם.
[צחוק]
אז הפורמט של השיעור היום
הוא שאני אציג מספר מודולים של BERT
מהתקופה ההיא בהיסטוריה, כן,
אז נתחיל בסביבות 2016.
זכרו, זו היתה השנה הראשונה שבה החלה תכנית BERT.
אז יש לנו די הרבה לעבור עליו.
זכרו, אני אחייה בכמה גופים שונים,
גילאים שונים,
וכן מה שכונה אז גזעים או קבוצות אתניות,
כפי שאתם תזכרו זאת מיחידה 1.
ו-- [צחוק]-- ולרוחב הספקטרום ההמשכי של המגדר,
אני אחיה בתור גברים גם כן.
זה היה די בינארי בתקופה ההיא.
[צחוק]
בנוסף, אל תשכחו, אנחנו קוראים את המודול של הספר
לשבוע הבא כשנתמקד במגדר.
עכשיו, אני יודעת שחלק מכם ביקשו את הספר בצורת גלולה.
אני יודעת שאנשים עדיין מאמינים שעיכול יותר טוב בשביל לזכור את המידע,
אבל היות ואנחנו מנסים לחוות את מה שאבותינו חוו, כן,
בואו בבקשה נשקול לבצע את הקריאה באמצעות העיניים שלנו, אוקיי?
בנוסף, לכמה אנשים יש שאנט רגשי פעיל כרגע?
כן. בבקשה תכבו אותם. אוקיי?
אני יודעת שזה מאתגר, אבל אני רוצה שתהיו מסוגלים לחוות את כל הקשת
של הרגשות הטבעיים, בסדר?
זה הכרחי לחלק הזה של הסילבוס.
כן, מייסי?
בסדר. אני מבינה. אם את לא מוכנה--
בסדר, ובכן, נדבר על זה אחרי השיעור.
בסדר, נדבר על החששות שלך.
הרגעו. אף אחד לא מת ונשלח לקומפוסטיזציה.
אוקיי, אחרי השיעור. אוקיי? אחרי השיעור.
בואו נתחיל, אוקיי.
המושא הראשון הזדהתה כעקרת בית ממעמד הביניים.
זכרו, המודולים המוקדמים האלה
והזהויות המלאות של האנשים היו מוגנים,
וזה איפשר להם לדבר ביתר חופשיות על הנושא שלנו,
שעבור רבים מהם היה טאבו.
אוקיי מותק, עכשיו, אני מוכנה כשאתה מוכן.
לא, יקירי, אמרתי, אני מוכנה כשאתה מוכן.
אני קופאת.
זה כמו מקרר בשר פה באולפן ההקלטה הזה.
הייתי צריכה להביא שמטע.
כל הטכנולוגיה המתוחכמת הזו והם לא יכולים להרשות לעצמם חימום.
מה הוא אומר? אני לא שומעת אותך!
אני לא שומעת אותך דרך הזכוכית מותק!
אה, הנה אתה, באוזן שלי.
אה, אתה יכול לשמוע אותי?
כל הזמן.
אה, כן, קצת קר לי.
כן, אה, הקור זה בשביל המכונות, הטכנולוגיה החדשה. אוקיי.
עכשיו תזכיר לי שוב, אתם מקליטים לא רק את הקול שלי אלא גם את הרגשות שלי
והזכרונות שלי? בסדר.
כן, BERT, כן, קראתי על זה.
טכנולוגיית תהודה ביו-אמפתטית.
כן, כן, אז אנשים יוכלו לחוש את החוויה שלי
והזיכרון שלי? אוקיי.
לא, כן, אני מוכנה.
פשוט חשבתי שיהיה מבחן לבדוק איך הזיכרון שלי.
התכוונתי להגיד לך שאיחרת את המועד, הוא כבר התקלקל.
לא, לא, תתחיל מותק.
אה, זו השאלה הראשונה?
מה אני חושבת על זנות?
האם אתה משדל אותי, בחור צעיר?
כבר שמעתי על רומנים עם הפרשי גילאים גדולים אבל בן כמה אתה, בערך 20?
18? שמונה עשרה שנים.
אני חושבת שיש לי בארנק סוכריות יותר מבוגרות מזה.
[צחוק]
אני סתם מתגרה, מותק. לא, אני מרגישה בנוח עם כל שאלה.
בטח. אז בקשר לזנות-- אה, עובדים בתעשיית המין, תעשיית המין.
לא, פשוט בזמני קראו לזה זנות, לא תעשיית מין.
אה, כי זה כולל גם פורנוגרפיה?
אוקיי.
לא, ובכן, אני מניחה שכשהייתי נערה,
גם לזה לא ממש היה לנו שם.
היינו אומרים "מגזינים גסים", אני מניחה, או "סרטים גסים".
ובכן, זה לא כמו מה שיש היום עם האינטרנט.
לא, ובכן, אין לי בעיה לחלוק.
בעלי המנוח ואני, היינו זוג מאוד רומנטי.
הרבה רכות ועדינות, אתה מבין.
ובכן, כשמתבגרים, אתה יודע, בשלב מסויים חשבתי שבעלי
אולי יכול להעיזר באחת הגלולות האלה שגברים יכולים לקחת,
אבל הוא לא התעניין בזה,
אז חשבתי, מה לגבי אולי לצפות בסרט למבוגרים באינטרנט?
רק בשביל ההשראה, אתה מבין.
ובכן, באותו זמן, אף אחד מאיתנו לא היה מאוד טוב עם המחשב,
ובדרך כלל, אם הזדקקנו לעזרה עם האינטרנט,
היינו מתקשרים לילדים שלנו או לנכדים שלנו,
אבל כמובן שבמקרה הזה, זו לא הייתה אפשרות,
אז חשבתי, אני אעיף מבט בעצמי, רק לראות.
כמה קשה זה יכול להיות?
מחפשים מילות מפתח מסויימות ומחפשים--
"הו ואו" זאת התגובה המתאימה, בחור צעיר.
אתה לא יכול לדמיין מה ראיתי.
ובכן, קודם כל, רק ניסיתי למצוא, אתה יודע, זוגות,
זוגות רגילים עושים אהבה.
אבל זה, כל כך הרבה אנשים ביחד באותו זמן.
לא הצלחתי להבדיל איזה חלק שייך לאיזה גוף.
איך הם אפילו הצליחו לגרום למצלמה לתפוס חלק מזה, אני לא יודעת להגיד.
אבל הדבר היחיד שהם לא תפסו במצלמה היה עשיית אהבה.
עשו שם הרבה דברים,
אבל את החלק של האהבה הם פשוט הוציאו, אתה יודע, הכיף.
הכל היה מאוד אקסרים, אתה יודע?
כמו ספורט אקסטרים.
הרבה סיבולת.
אבל אף פעם לא רכות.
בכל מקרה, מיותר לציין שאלו 19.95 דולרים שלעולם לא אקבל בחזרה,
אבל זה הופיע בחשבון כרטיס האשראי רק בתור "שירותי בידור",
אז בעלי מעולם לא גילה.
ואחרי כל זה,
ובכן, ניתן לומר שהתברר
שהוא בכלל לא היה זקוק להשראה.
ובכן, אז המושא הבא הוא אשה צעירה-- [מחיאות כפיים]
המושא הבא, תלמידים, הוא אשה צעירה בשם בלה,
תלמידת אוניברסיטה שרואיינה ב-2016
במהלך מה שנקרא קורס הקדמה לפורנו פמיניסטי
כחלק מהחוג הראשי שלה בעבודת מין במכללה באיזור המפרץ.
[צחוק]
כן, אני רק רוצה, כאילו לתעד, כאילו
את זה שאתם מתעדים אותי,
כמו מטא-תיעוד, או משהו.
זה פשוט שכל החוויה הזאת היא פשוט, כאילו, ממש מדהימה,
והייתי רוצה לתעד את זה בשביל, כאילו אינסטרגרם וטאמבלר.
אז, כאילו, הי חבר'ה, זו אני, בלה,
וכאילו מראיינים אותי עכשיו
בטכנולוגיה כאילו ממש מדהימה של תהודה ביו-אמפתטית.
שזה, כאילו, בגדול הקלטה, כמו שאתם רואים
מה- מה שזה לא יהיה- אלקטרודות או משהו,
של יצירה של, כאילו, נוירופפטידים בהיפוקמפוס שלי או משהו.
אחר כך הם יוכלו לשחזר את זה
בתור, כאילו, ממש הזיכרון שלי, כאילו חוויות אמיתיות,
כדי שאנשים אחרים יוכלו, כאילו, ממש להרגיש מה שאני מרגישה עכשיו.
אוקיי. אוקיי.
אז, כאילו, שלום, איש BERT מהעתיד שחווה אותי.
ככה זה מרגיש להיות, כאילו, תלמידת שנה ראשונה בקולג',
וגם, כאילו, הכאב ראש שאתה חווה דרכי
הוא, כאילו, תוצאה של הג'לי-שוטס ששתיתי אתמול בערב
במסיבת הריקודים-על-מוט הפמיניסטית הדו-שבועית
שאני עוזרת לארגן בימי רביעי.
קוראים לזה "אל תתפלמסי לי על המוט"-- [צחוק]--
וזה באולם ביקמן,
ו-- מה עוד, כאילו,
יש גם שוטים ללא ג'לי בשביל הטבעוניים,
ו-- אה, אוקיי, כן, לגמרי, כן, אנחנו צריכים גם להתמקד גם על השאלות שלכם.
אז לפרוטוקול שלכם, אני, כאילו, לומדת עבודת מין כחוג ראשי
אבל לוקחת מדיה חברתית כחוג משני
עם התמקדות בממים משמעותיים ביוטיוב.
[צחוק]
כן, כמובן, כאילו, אני מחשיבה את עצמי, כאילו,
ברור ש--, כאילו, פמיניסטית.
קראו לי על שם בלה אבזוג, שהייתה, כאילו,
פמיניסטית מפורסמת מההיסטוריה,
וגם, כאילו, אני גם מרגישה שזה, כאילו, חשוב, כאילו, לייצג נשים
שהן, כאילו, פמיניסטיות חיוביות למין.
מה זה שלילי למין?
טוב, כאילו, אני מניחה שאני אשאל, כאילו, מה אתה חושב
שהוא שלילי למין? [צחוק]
כן, כי כאילו, המונחים שאנחנו משתמשים בהם הם כל כך חשובים, כי כאילו,
אנחנו קוראים לזה עבודת מין כי זה עוזר לאנשים להבין שכאילו, זאת עבודה,
וכאילו, אתם יודעים, כמו שיש ספקי שירותי בריאות
וכאילו, ספקי שירותי ביטוח,
כאילו, אנחנו חושבים על העובדות האלו ככאילו ספקיות שירותי מין.
כן, אבל כאילו, אני לא חושבת על עצמי, כאילו
שנדרש ממני לספק שירותי מין בעצמי
בשביל לסנגר על זה.
כאילו, אני תומכת בזכותן של נשים אחרות לבחור את זה מרצון, כאילו,
אם הן נהנות מזה.
כן, אבל כאילו, אני רואה את עצמי ממשיכה
יותר, כאילו, כמישהי שמגינה על עובדות המין
כאילו על החירויות המשפטיות והזכויות שלהן.
כן, אז כאילו, בגדול, אני רוצה להיות עורכת דין.
ובכן, תלמידים. [צחוק] [מחיאות כפיים]
אז שני המודולים הבאים הם גם מסביבות 2016.
מושא אחד היא אשה אירית עם מערכת יחסים
מיוחדת במיוחד לנושא,
אך קודם תהיה אשה מהאינדיים המערביים,
שמתארת עצמה כנערת ליווי
שהוקלטה במצעד והפגנה למען זכויות עובדי המין.
היא רואיינה בזמן שצעדה עם קישוט ראש של קרנבל
ומעט מאוד לבוש נוסף.
בסדר, אתה רוצה שאני אתחיל לדבר עכשיו?
כן, אמרתי לך, אתה יכול לשים את החוטים האלה איפה שאתה רוצה
כל עוד הם לא מפריעים.
כן, לא, אבל תזכיר לי מה היה השם של ה-- ברט? BERT.
כן, בדיוק אמרתי, אתה יודע, אני חושבת שבכל חיי
היה לי לפחות לקוח אחד עם השם הזה, אז זאת לא הפעם הראשונה
שיש עלי ברט.
הו, סליחה.
אבל אתה חייב להיכנס לאווירה אם אתה הולך לראיין אותי.
בסדר? אתה יכול להגיד את זה.
אין צדק, אין חתיכה! אין צדק, אין חתיכה!
אבל אתה רואה את השלט? אתה מבין? חתיכה. אין צדק, אין חתיכה מאיתנו.
אתה מבין?
בסדר, אז זה החלק שסיפרתי לך עליו
שכשהגעתי למדינה הזו עבדתי בכל עבודה שיכולתי למצוא.
הייתי אומנת, הייתי סייעת סיעודית לכל מיני אנשים זקנים,
ואז אמרתי לעצמי, ילדה, אם אני אצטרך לגעת בעוד אחוריים של אדם לבן,
אז לפחות שישלמו לי הרבה יותר כסף מזה,
אתה מבין?
פשש, אתה יודע כמה קשה זה להיות עובדת משק בית?
חלק מהגברים האלה, הם כבדים.
צריך להרים אותם ולהפוך אותם.
עכשיו, אני נותנת להם להרים אותי ולהפוך אותי, אתה מבין?
טוב אתה חייב שיהיה לך חוש הומור לגבי זה, זה מה שאני חושבת.
לא, אבל תראה, תשמע,
תמצא לי מישהו שלא שונא חלק מהעבודה שלו.
זאת אומרת, יש הרבה דברים בעבודה הזו שאני שונאת,
אבל הכסף הוא לא אחד מהם,
ואני אגיד לך, כל עוד זו האפשרות הטובה ביותר
עבורי להרוויח כסף אמיתי,
אני הולכת להיות הג'מייקנית-שלא מזייפת אם זה איך שהם רוצים לקרוא לי.
לא, אני אפילו לא מג'מייקה. ככה הם משווקים אותי.
המשפחה שלי מטרינידד באיי הבתולה.
הם לא יודעים במה אני עוסקת אבל אתה יודע מה?
הילדים שלי, הם יודעים שמשלמים את שכר הלימוד שלהם,
יש להם ספרים ומחשב,
וככה, אני יודעת שיש להם סיכוי.
אז אני לא הלכת להגיד לך שמה שאני עושה הוא קל.
אני לא הולכת להגיד לך שאני מרגישה-- איך אמרת, משוחררת?
אבל אני הולכת להגיד לך שאני מרגישה שמשלמים לי.
ובכן. [מחיאות כפיים]
תודה, זה נחמד, ורק כוס תה, יקירי,
ורק שפריץ של ויסקי.
זה מושלם, זה נהדר. רק עוד טיפה, שפריץ. מושלם.
מה היה השם שלך? פיטר? באמת? אז, פיטר?
כן. אז זה, זה החלק המיוחד בשבילי,
כן, שמצאתי את עצמי בשניהם,
קודם במנזר ואז בזנות אחר כך. נכון.
[צחוק]
אז אשה אחת באוניברסיטה פה בדבלין, היא כתבה עלי.
היא אמרה שמורין פיצרוי היא ההתגלמות של דיכוטומיית הזונה-בתולה.
נכון? [צחוק]
נכון שזה נשמע כמו משהו שצריך ללכת לבית החולים בגללו?
ובכן, יש לי דיכוטומייה נוראה.
נכון?
ובכן, למרות זאת בשבילי, זה היה, בתור ילדה, זה התחיל מאבא שלי
זאת אומרת, חצי מהזמן, כשהוא דיבר אלינו, זה היה פשוט-
להגיד לנו שכולנו אידיוטים מסריחים ושאין לנו ערכים, משהו כזה.
ואני בטוח לא עשיתי לעצמי טובות.
בגיל 16,
התחלתי להסתובב עם איזה בחור מבוגר ממני,
והוא רצה שזה יהיה הסוד הקטן שלנו,
ועשיתי מה שהוא אמר לי, נכון,
וכשהשמועה הגיעה לאבא שלי, הוא שלח אותי ישר אל המנזר.
ובכן, לא, הבחור המבוגר, הוא עדיין בא לחפש אותי במנזר.
כן, הוא היה משאיר לי פתקים
תחובים בחורים של הלבנה מאחורי חנות הצדקה
כדי שנוכל להיפגש.
והוא היה מספר לי שהוא עוזב את אשתו,
ואני האמנתי לו, עד שנכנסתי להריון.
כן, פיטר, והשארתי לו פתק על כך במקום המיוחד שלנו שם,
ולא שמעתי ממנו יותר לעולם.
לא, נתתי אותו לאימוץ כדי שיהיו לו חיים טובים,
והם לא הרשו לי לחזור למנזר.
לא, אחות אחת, וירג'יניה, נתנה לי 5 ליש"ט עבור נסיעה לדבלין,
וכך שהגעתי לכאן.
ובכן, מפתיע מאוד, התאהבתי בעוד בחור מבוגר ממני בהרבה,
ואני תמיד אומרת שפשוט הייתי כל כך שמחה שהוא לא שותה,
שהתחתנתי עם הממזר.
ובכן, הוא לא שתה, אבל הייתה לו רק את הבעיה הקטנה של ההרואין, כן,
ו-- כן, ולפני שהבנתי מה קורה,
הוא היה זה שגרם לי לפנות לזנות, בעלי שלי.
הוא גרם לי לתמוך ככה בשנינו.
הייתי בת 18.
ובכן, זה לא היה כמו "אשה יפה", תהיה בטוח.
ג'וליה רוברטס הזאת,
אם היא אי פעם הייתה צריכה לשכב עם גבר כדי להרוויח כמה לירות,
אני לא חושבת שהיא אי פעם הייתה עושה את הסרט הזה.
ובכן, למען הפרוטוקול שלך,
דעתי על לגליזציה, הייתי אומרת שאני מתנגדת לזה.
פשוט לא אכפת לי מה אומרות הנערות הצעירות האלו.
אתה יודע, לחיות כך, את פשוט אבודה,
ואתה יודע, אני בת 63
ואני עדיין מנסה לגלות מי אני.
אתה יודע, מעולם לא הייתי אשה או נזירה,
או זונה אפילו, באמת, לא באמת.
אף אחד לא שאל אותי מי אני רוצה להיות.
הם פשוט אמרו לי,
ואם תהפכו את זה לחוקי,
אתם ממש אומרים לנערות האלו, "לכו תאבדו את עצמכן למחייתכן",
ורבות מהן, הן יעשו את מה שתאמרו להן.
בסדר, אז ארבע נקודות מבט מארבעה-- [מחיאות כפיים]--
מארבעה קולות מאוד שונים, כן?
אשה אחת אומרת שהמין עצמו הוא טבעי אך נראה שתעשיית המין
הופכת אותו למכני או תעשייתי.
האשה השנייה החשיבה את עבודת המין למעצימה,
משחררת ופמיניסטית, אם כי היא בעצמה, באופן די ברור,
לא נראתה להוטה לעשות זאת.
האשה השלישית, שלמעשה הייתה מה שנקרא עובדת מין
לא הסכימה שזה היה משחרר אבל היא רצתה שתהיה לה את הזכות
להעצמה הכלכלית,
ואז הייתה את האשה הרביעית שאמרה שלא רק שהזנות עצמה
אלא תפקידים אסורים לנשים באופן כללי
מנעו ממנה מלגלות מי היא, כן?
אז עוד עובדה שהרבה אנשים לא ידעו
היא שהגיל הממוצע שבו נערה בסיכון נכנסה לתעשיית המין
היה 12 או 13.
קחו בחשבון שהגיל בו כל הבנות בחברה ההיא
נחשפו לראשונה לתמונות מחפיצות ומיניות של נשים
היה קצת יותר מוקדם, כן?
זו הייתה בובה בשם ברבי, כן?
אני בהתחלה חשבתי שהיא הייתה כלי חינוכי למניעת אנורקסיה--
[צחוק]--
אבל למעשה היא נחשבה על ידי רבים
לסמל בריא של נשיות,
ופעמים רבות נערות צעירות החלו במה שנקרא דיאטה.
זוכרים את זה? זו הייתה הגבלה מכוונת של צריכת מזון
עד גיל 6,
והן הגדירו את עצמן לפי אטרקטיביות
בערך באותו זמן, כן?
כן?
נכון בראדלי, אוקיי, נקודה מצויינת.
אז היה שוק רווחי בחברה הזו על ידי כך ששכנעו את כל האנשים
שהם צריכים להיראות בצורה מסויימת כדי שאפילו יהיו להם חיי מין, כן?
אבל מבנות, במיוחד, ציפו להיות "סקסיות" אבל להימנע
מלהיתפס כ"זונות" בגלל שהן מיניות, כן?
אז זה החלק של הבושה ששמענו עליו.
כן.
ולרי, נכון? אוקיי, טוב מאוד.
כמובן, גם גברים קיימו יחסי מין,
אך אתם תזכרו מהקריאה,
איך קראו לזונות ממין זכר?
יפה מאוד. הם נקראו גברים.
[צחוק] [מחיאות כפיים]
לא קל לחיות בעולם כזה, נכון?
למרות שלא הכל היה רע, בכל זאת.
רוב הנשים בשנות ה-2000 המוקדמות החשיבו את עצמן מועצמות,
וגברים באופן כללי חשו שהם גם מפותחים בתחום הזה,
ולמעשה, רוב האנשים היו מודעים לנושאים הללו
כמו סחר בבני אדם, למשל,
אך הם ראו זאת כמשהו מאוד נפרד
מבידור למבוגרים בשעות הפנאי.
ובכן, רק בקצרה, תלמידים--- אין לנו הרבה זמן--
נשמע בקצרה מאוד מגבר
על הנושא שלנו בשלב זה.
אז המושא הבא רואיין בערב של מסיבת הרווקים שלו.
אחי, אתה יכול, בסדר, חבר'ה אתם יכולים להיות קצת יותר בשקט?
אני מנסה לדבר עם BERT רגע.
אה, לא קוראים לך BERT.
BERT זה השם של ה-- אה, בסדר.
לא, לא, לגמרי, זה לגמרי בסדר. אני יחסית פיכח,
אז פשוט רציתי להיות מועיל.
כן, ואני לגמרי מאמין במטרות חשובות, כן, כמו כל זה כאילו.
[צחוק]
האמת שאני נועל טומס כרגע.
כן, טומס, כאילו, הנעליים,
כאילו, אתה קונה זוג ואז ילד באפריקה מקבל מים נקיים.
כן, לגמרי.
אבל מה הייתה השאלה שוב? מצטער.
ברור שאני מאמין בזכויות נשים. אני מתחתן עם אשה.
[צחוק]
לא, אבל אני מתכוון, כאילו, רק בגלל שאני במגרש חניה של מועדון חשפנות
לא אומר שאני, כאילו, סקסיסט או משהו כזה.
ארוסתי היא ממש מדהימה, היא לגמרי בחורה חזקה, אשה,
אשה חכמה, כאילו, כל זה.
כן, היא יודעת שאני פה. היא בטח גם נמצאת במועדון חשפנות עכשיו,
כאילו, כבדיחה, בדיוק כמוני.
השושבין שלי, אמרתי לו שיפתיע אותי.
והוא חשב שזה יהיה קורע מצחוק,
אבל זה לא משהו--
כן, כולנו למדנו עסקים ביחד ביחד.
וורטון.
[צחוק]
כן, אז אחי, אתם יכולים--
בסדר, אבל זאת מסיבת הרווקים שלי,
ואני יכול להעביר אותה במגרש חניה עם אנדרסון קופר אם בא לי.
טוב, נתראה בפנים.
בסדר, אוקיי, אז אנדרסון,
אז, כאילו, קודם כל, חשפנות,
אבל אז, גם כאילו כל הדברים האחרים שאתה מדבר עליהם,
זנות וכל זה, זה, כאילו, לא אותו דבר בכלל.
אתה יודע? כאילו, אתה ממשיך לקרוא לזה תעשיית המין או מה שזה לא יהיה,
אבל זה כאילו, אם הבחורה רוצה להיות רקדנית אקזוטית
והיא בת 18, זאת, כאילו, זכותה.
אתה מבין, אני שומע את מה שאתה אומר, אבל אני פשוט מרגיש כאילו אנשים,
הם רק רוצים לגרום לזה להיראות כאילו כל הבחורים הם פשוט, כאילו, טורפים,
שאנחנו פשוט באופן אוטומטי נלך לזונה, או משהו.
גם כשכאילו, נשבעתי אמונים, אתה יודע, כאילו כשהצטרפתי לאחווה בקולג'.
האחים שלי שאני קרוב אליהם, החבר'ה האלה, הם כולם כמוני.
אנחנו פשוט אנשים רגילים, אבל, כאילו, יש את המיתוס הזה שאתה חייב
להיות בחור כזה שהוא סוג של חרא, וכאילו, אחים לפני זונות וכל זה.
ובעצם, כאילו, אחים לפני זונות, זה לא כמו מה שזה נשמע.
זאת סתם דרך משעשעת להגיד שאכפת לך מהאחים שלך
ואתה שם אותם במקום הראשון.
כן, אבל, אתה גם לא יכול להאשים את התקשורת.
כאילו, אם אתה הולך לראות
את "בדרך לחתונה עוצרים בבנגקוק",
ואתה חושב שזה מדריך למשתמש
לחיים שלך, כאילו, אני לא יודע מה לומר לך.
אתה יודע? אתה לא צופה ב"זהות כפולה"
והולך לקפוץ עם המכונית שלך מעל גונדולה בונציה. [צחוק]
כן, טוב, אוקיי, כאילו, אם אתה ילד קטן או משהו,
ברור שזה שונה, אבל--
כן, בסדר, אני זוכר משהו אחד כזה.
הייתי בבית של ילד אחד ושיחקנו GTA,
Grand Theft Auto?
אחי, אתה מקנדה? [צחוק]
אז, כאילו, לא משנה, ב-GTA,
אתה ילד, כאילו, אתה בחור שמסתובב או משהו
ואתה יכול בעיקרון, כאילו, כמה שיותר שוטרים שאתה הורג,
אתה מקבל יותר נקודות, ודברים כאלה.
אבל גם, אתה יכול למצוא זונות
וברור שאתה יכול לעשות דברים מיניים איתן,
אבל אתה יכול גם, כאילו, להרוג אותן ולקחת את הכסף שלך בחזרה.
כן, הילד הזה, אני זוכר שהוא דרס איזה שתי זונות כמה פעמים עם המכונית
והוא קיבל מלא נקודות.
היינו, כאילו, בני 10, אני חושב.
זה הרגיש די נורא, האמת
לא, אני לא חושב שאמרתי משהו, פשוט סיימתי לשחק והלכתי הביתה.
בסדר תלמידים, אז היו גברים שהיתה להם קצת יותר מסתם
מערכת יחסים חולפת עם הנושא. [צחוק]
המושא הבא תיאר את עצמו כסרסור שחזר למוטב ומתחרט על מעשיו,
שהפך לנואם מוטיבציה,
קואוצ'ר ותרפיסט,
אבל אם תרצו לדעת עוד עליו, תצטרכו לבוא לראות את כל ההצגה.
תודה רבה, קהל TED מדהים שכמותכם.
נתראה ב"למכור עד לתאריך..."
[מחיאות כפיים]